CELEX: 32011R1020
Language: ro
Date: 2011-10-14 00:00:00
Title: Regulamentul de punere în aplicare (UE) nr. 1020/2011 al Comisiei din 14 octombrie 2011 de modificare a Regulamentului de punere în aplicare (UE) nr. 543/2011 în ceea ce privește cuantumul maxim al sprijinului pentru retragerile de pe piață în cazul nectarinelor și al piersicilor

15.10.2011   
            
            
               RO
            
            
               Jurnalul Oficial al Uniunii Europene
            
            
               L 270/14
            
         REGULAMENTUL DE PUNERE ÎN APLICARE (UE) NR. 1020/2011 AL COMISIEI
   din 14 octombrie 2011
   de modificare a Regulamentului de punere în aplicare (UE) nr. 543/2011 în ceea ce privește cuantumul maxim al sprijinului pentru retragerile de pe piață în cazul nectarinelor și al piersicilor
   COMISIA EUROPEANĂ,
   având în vedere Tratatul privind funcționarea Uniunii Europene,
   având în vedere Regulamentul (CE) nr. 1234/2007 al Consiliului din 22 octombrie 2007 de instituire a unei organizări comune a piețelor agricole și privind dispoziții specifice referitoare la anumite produse agricole („Regulamentul unic OCP”) (1), în special articolul 103h, coroborat cu articolul 4,
   întrucât:
   
               (1)
            
            
               Regulamentul (CE) nr. 1234/2007 și Regulamentul de punere în aplicare (UE) nr. 543/2011 al Comisiei din 7 iunie 2011 de stabilire a normelor de aplicare a Regulamentului (CE) nr. 1234/2007 al Consiliului în ceea ce privește sectorul fructelor și legumelor și sectorul fructelor și legumelor prelucrate (2) prevăd norme privind aplicarea măsurilor de gestionare și prevenire a crizelor în cazul fructelor și legumelor, a căror producție este extrem de imprevizibilă.
            
         
               (2)
            
            
               Pot apărea surplusuri de fructe și legume pe piață, care pot perturba în mod serios piața. În acest caz, măsurile de gestionare și prevenire a crizelor pot include retrageri de pe piață în conformitate cu dispozițiile articolului 103c alineatul (2) litera (a) din Regulamentul (CE) nr. 1234/2007 și ale articolului 75 din Regulamentul de punere în aplicare (UE) nr. 543/2011, în vederea stabilizării prețurilor de producător.
            
         
               (3)
            
            
               În conformitate cu articolul 79 alineatul (1) din Regulamentul de punere în aplicare (UE) nr. 543/2011, anexa XI la regulamentul citat stabilește cuantumurile maxime de sprijin pentru retragerile de pe piață în cazul produselor menționate în anexa respectivă. Aceste cuantumuri trebuie stabilite astfel încât să se evite ca retragerile să se transforme într-un debușeu alternativ permanent pentru produse în raport cu introducerea acestora pe piață și să se garanteze în același timp că retragerile rămân un instrument eficace de prevenire și gestionare a crizelor.
            
         
               (4)
            
            
               Dată fiind situația dominantă de pe piața piersicilor și a nectarinelor, precum și pentru atenuarea impactului unei scăderi bruște a prețurilor în această vară, trebuie ajustate cuantumurile maxime de sprijin pentru retragerile de pe piață în cazul piersicilor și al nectarinelor.
            
         
               (5)
            
            
               Prin urmare, Regulamentul de punere în aplicare (UE) nr. 543/2011 trebuie modificat în consecință.
            
         
               (6)
            
            
               Este oportună aplicarea noilor cuantumuri de sprijin începând cu 19 iulie 2011, data de la care s-a constatat scăderea semnificativă a prețurilor la piersici și nectarine. Prin urmare, prezentul regulament trebuie să intre în vigoare la data publicării.
            
         
               (7)
            
            
               Comitetul de gestionare a organizării comune a piețelor agricole nu a emis un aviz în termenul stabilit de președinte,
            
         ADOPTĂ PREZENTUL REGULAMENT:
   Articolul 1
   Anexa XI la Regulamentul de punere în aplicare (UE) nr. 543/2011 se înlocuiește cu textul din anexa la prezentul regulament.
   Articolul 2
   Prezentul regulament intră în vigoare la data publicării în Jurnalul Oficial al Uniunii Europene.
   Se aplică de la 19 iulie 2011.
   
      Prezentul regulament este obligatoriu în toate elementele sale și se aplică direct în toate statele membre.
      Adoptat la Bruxelles, 14 octombrie 2011.
      
         
            Pentru Comisie
         
         
            Președintele
         
         José Manuel BARROSO
      
   
   
      (1)  JO L 299, 16.11.2007, p. 1.
   
      (2)  JO L 157, 15.6.2011, p. 1.
   
      ANEXĂ
      
         
            „ANEXA XI
            
               Cuantumurile maxime ale sprijinului pentru retragerile de pe piață, menționate la articolul 79 alineatul (1)
            
            
                        (EUR/100 kg)
                     
                  
                        Produs
                     
                     
                        Sprijin maxim
                     
                  
                        Conopidă
                     
                     
                        10,52
                     
                  
                        Tomate
                     
                     
                        7,25
                     
                  
                        Mere
                     
                     
                        13,22
                     
                  
                        Struguri
                     
                     
                        12,03
                     
                  
                        Caise
                     
                     
                        21,26
                     
                  
                        Nectarine
                     
                     
                        26,90
                     
                  
                        Piersici
                     
                     
                        26,90
                     
                  
                        Pere
                     
                     
                        12,59
                     
                  
                        Vinete
                     
                     
                        5,96
                     
                  
                        Pepeni galbeni
                     
                     
                        6,00
                     
                  
                        Pepeni verzi
                     
                     
                        6,00
                     
                  
                        Portocale
                     
                     
                        21,00
                     
                  
                        Mandarine
                     
                     
                        19,50
                     
                  
                        Clementine
                     
                     
                        19,50
                     
                  
                        Satsume
                     
                     
                        19,50
                     
                  
                        Lămâi
                     
                     
                        19,50”